बतौर कप्तान टी-20 वर्ल्ड कप के बाद WTC फाइनल हारे, हरभजन बोले - आलोचना ठीक नहीं
भारतीय क्रिकेट टीम के लीजेंडरी बैटर सुनील गावस्कर रोहित शर्मा की कप्तानी से नाखुश हैं। गावस्कर ने एक इंटरव्यू में कहा कि, उन्हें रोहित शर्मा के टीम इंडिया के कप्तान बनने पर उनसे उम्मीदें थी। रोहित के कप्तान बनने के बाद से भारतीय टीम एक Rohit Sharma Captaincy - Harbhajan Singh Reacts On Sunil Gavaskar's Criticism
लीजेंड्री बैटर सुनील गावस्कर टीम इंडिया के मौजूदा कप्तान रोहित शर्मा की कप्तानी से खुश नहीं हैं। गावस्कर ने एक इंटरव्यू में कहा- मुझे रोहित शर्मा से बहुत उम्मीदें थी, लेकिन वह इस पर बतौर कप्तान खरे नहीं उतरे। रोहित की कप्तानी में भारत ने अब तक एक भी ICC ट्राॅफी नहीं जीती। पहले भारतीय टीम टी-20 वर्ल्ड कप हार गई और फिर WTC फाइनल में भी टीम को हार का सामना करना पड़ा।
इस पर भारत के पूर्व गेंदबाज हरभजन सिंह ने कहा कि इस तरह रोहित की आलोचना करना ठीक नहीं है। वह एक अच्छे लीडर हैं।
रोहित ने IPL में सफल होने के बावजूद निराश किया 
गावस्कर ने आगे कहा- मुझे रोहित से बहुत उम्मीदें थी। भारत में सब अच्छा कर सकते हैं, लेकिन विदेश में अच्छा परफॉर्म करना परीक्षा होती है, और यहीं पर उनका प्रदर्शन थोड़ा निराशाजनक रहा है। रोहित ने IPL में मुंबई इंडियंस को 5 बार IPL ट्रॉफी जिताई, लेकिन फिर भी टी-20 में भारत का प्रदर्शन ठीक नहीं रहा।
हाई प्रोफाइल मैच हारने के बाद सवाल उठना लाजमी है
गावस्कर ने आगे कहा कि WTC फाइनल हारने के बाद कप्तान रोहित शर्मा और कोच राहुल द्रविड़ पर सवाल उठने चाहिए। भारत ने पहले फील्डिंग क्यों चुनी? इसके बाद सवाल यह होना चाहिए, 'आपको शॉर्ट बॉल के खिलाफ ट्रैविस हेड की कमजोरी के बारे में नहीं पता था?' जब उन्होंने 80 रन बनाए थे तब बाउंसर क्यों नहीं फेंकी गई? आप जानते हैं, जैसे ही हेड बल्लेबाजी के लिए आए, कमेंट्री बॉक्स में रिकी पोंटिंग कह रहे थे, 'अगर हेड को आउट करना है तो बाउंसर फेंको? हर कोई इसके बारे में जानता था, लेकिन हमने कोशिश नहीं की।
हरभजन ने गावस्कर को ठहराया गलत 
गावस्कर के कमेंट्स पर भारत के पूर्व स्पिनर हरभजन सिंह ने कहा- मुझे लगता है कि रोहित की आलोचना को लेकर लोग लिमिट क्रॉस कर रहे हैं। क्रिकेट एक टीम गेम है और एक प्लेयर आपको पूरा मैच नहीं जिता सकता। हरभजन ने आगे कहा- मैं जानता हूं कि टीम इंडिया ने WTC फाइनल में अच्छा प्रदर्शन नहीं किया, लेकिन हमे इससे आगे बढ़ना होगा। अकेले रोहित की आलोचना करना ठीक नहीं है। सब बोल रहे हैं कि रोहित रन नहीं बना रहे, वजन बढ़ा रहे हैं और अच्छी कप्तानी नहीं कर रहे हैं, लेकिन मुझे लगता है कि वह एक शानदार लीडर हैं।